Putin Qrimni Ukrainaga qaytarish ehtimoli haqida: “Aqldan ozganmisiz?”

Rossiya prezidenti Vladimir Putin Qrimni Ukrainaga qaytarish ehtimolini qat’iyan rad etmoqda, deb yozadi “MK.ru”.

“Siz, nima, aqldan ozganmisiz? Bunday holat yo‘q va hech qachon bo‘lmaydi”, — dedi u Andrey Kondrashovning “Putin” nomli yangi hujjatli filmida.
Kondrashov “Qrim. Vatanga yo‘l” (2015) filmi muallifidir. Uning Rossiya prezidenti haqidagi yangi filmini 11-mart kuni teleboshlovchi Dmitriy Kiselyov ijtimoiy tarmoqlarga joyladi.
Avvalroq Putinning bobosi Stalinning qo‘lida ishlagani, uning o‘zi esa bolaligidan “organlar”da ishlashni xohlagani xabar berilgan edi.